UWilliam Anderson Soga

UWilliam Anderson Soga (1858 – 15 Julayi 1916) wayengumAfrika wokuqala ontsundu ukufumana isidanga sobugqirha kwi-MBCM ngo-1883 kwaye waba ngugqirha wokuqala omnyama wase-Afrika ukwenza umsebenzi wezonyango eMzantsi Afrika, ekwangumAfrika wokuqala omnyama ukufumana isidanga sobugqirha. Ithisisi yakhe enomxholo othi, "I-ethnology yamaBomvana aseBomvanaland, isizwe somthonyama eMzantsi Mpuma Afrika, ngokuqwalasela imozulu nezifo zelizwe, kunye neendlela zonyango ezisetyenziswayo phakathi kwabantu" yagqitywa kwiDyunivesithi yaseGlasgow ngo-1895.  Kwakhona wamiselwa njengomfundisi kwi- United Presbyterian Church  ngomnyaka ka 1885, lonto yamenza wangumishinari wokuqala kwezonyango eMzantsi Afrika.  USoga wayebandakanyeka ekuqhutyweni kwezikhululo zemishini, ukwakha iicawa, ukuxilongwa kunye nonyango lwezigulane, uphando kunye nokubhala. 

USoga ngowokuqala kubantwana abasibhozo bakaNkskz. Janet noMfundisi Tiyo Soga abazalwa phakathi komyaka ka-1858 ukuya ku-1870. USoga, ngokwesaziso sakhe sokusweleka  kunye nesiqinisekiso sakhe sebanga leshumi  wazalelwa ePeelton, kufutshane neQonce (ethiywa ngokuba yiQonce ngokusesikweni ngomnyaka ka-2021). USoga ubuchithele kwisikhululo semishini yaseMgwali eStutterheim, ubuncinane bakhe kwisithili saseAmathole esasilawulwa ngabazali bakhe nalapho uninzi lwabantwana bakowabo bazalelwa khona.

 Iimbekiselo